|  |  |  |  |  |
| --- | --- | --- | --- | --- |
| **11.** **Ακατάλληλο ή επιβλαβές περιεχόμενο στο διαδίκτυο και τα ηλεκτρονικά παιχνίδια** | | | | |
|  | | | | |
| Βαθμίδα/Τάξεις: | Γ΄- ΣΤ΄ Δημοτικού | | | |
| Λέξεις-κλειδιά: | ακατάλληλο ή επιβλαβές περιεχόμενο στα μέσα, Pegi system | | | |
| Στόχοι: | Οι μαθητές να:   * διακρίνουν τι είδους περιεχόμενο είναι ακατάλληλο για τους ιδίους, να εντοπίζουν σε ποια μέσα μπορεί να το αντιμετωπίσουν και να επιλέγουν τρόπους να διαχειρίζονται καταστάσεις, στις οποίες αντιμετωπίζουν περιεχόμενο επιβλαβές ή ακατάλληλο. (Δραστηριότητα 1 και 2) * υιοθετήσουν γραμμές καταγγελιών και βοήθειας, για να αναφέρουν ακατάλληλο και επιβλαβές περιεχόμενο που πιθανόν να εντοπίσουν στο διαδίκτυο. (Δραστηριότητα 1) * χρησιμοποιούν το σύστημα Pegi για την καταλληλότητα των ηλεκτρονικών παιχνιδιών, για να επιλέξουν παιχνίδια. (Δραστηριότητα 3) | | | |
| Υπολογιζόμενη διάρκεια: | 40 λεπτά | | | |
| Διδακτικά μέσα – υλικά και προετοιμασία: | * Υπολογιστής συνδεδεμένος με βιντεοπροβολέα * Παρουσίαση– κουίζ (Akatallilo\_periexomeno.[pptx](file:///\\10.10.21.231\ict_asfaleia_internet\2013\PAKETO\Akatallilo_periexomeno.pptx)) * Παρουσίαση – κουίζ για εκτύπωση   (Akatallilo\_periexomeno\_printable.[ppsx](file:///\\10.10.21.231\ict_asfaleia_internet\2013\PAKETO\Akatallilo_periexomeno.ppsx))   * Φύλλο εργασίας: Ηλεκτρονικά παιχνίδια (παράρτημα, εκτύπωση ένα ανά δύο μαθητή) * Παραμύθι για εκτύπωση (Σε περίπτωση που δεν υπάρχει βιντεοπροβολέας, τότε μπορούμε να τυπώσουμε το παραμύθι. Επιλέξτε landscape, print on both sides of paper –flip on short edge) (http://www.pi.ac.cy/InternetSafety/boithitiko\_yliko\_entypo.html) | | | |
| Περισσότερες πληροφορίες: | * <http://www.pi.ac.cy/InternetSafety/sec_kindinoi_akatalliperiex.html> * <http://www.pi.ac.cy/InternetSafety/sec_pegi.html> * <http://www.pi.ac.cy/InternetSafety/sec_kindinoi_epiblabeissimber.html> | | | |
| Αξιολόγηση: | Δραστηριότητα 2, φύλλο εργασίας | | | |
| Συνοδευτικό υλικό: | Τίτλος αρχείου | Όνομα αρχείου | |
| (ως παράρτημα / ως αρχεία στο συνοδευτικό DVD / στην ιστοσελίδα <http://www.pi.ac.cy/InternetSafety/eSafeSchool.html>) | Παρουσίαση για προβολή: Ακατάλληλο περιεχόμενο | 11\_Akatallilo.pptx | |
| Παρουσίαση για εκτύπωση | 11\_Akatallilo\_printable.ppsx | |
| Παραμύθι: Ακατάλληλο περιεχόμενο | 11\_paramithi.pdf  11\_paramithi\_cover.pdf  11\_paramithi\_for\_print.pdf | |
| Φύλλο εργασίας: Ηλεκτρονικά παιχνίδια | 11\_games.docx | |
|  | | |
| **Δραστηριότητες** | | | | |
|  | | | | |
| **Δραστηριότητα 1: Φιλμάκι** | | | | |
| Βίντεο «Cyber & Ethics: What is illegal web content?»  (Πηγή: Κυπριακό Κέντρο Ασφαλούς Διαδικτύου - Cyberethics)  Σύνδεσμος για το βίντεο:  <http://www.youtube.com/watch?feature=player_embedded&v=xxPtNei7Ux8#at=132>  Βλέπουμε το βίντεο με τους μαθητές και συζητούμε το περιεχόμενό του. Το δείχνουμε και δεύτερη φορά και το σταματάμε, αναλόγως, για να συζητήσουμε τις σκηνές καλύτερα.  Εάν δεν υπάρχει βίντεοπροβολέας, τυπώνουμε και διαβάζουμε το παραμύθι (διαθέσιμο στην ιστοσελίδα: <http://www.pi.ac.cy/InternetSafety/boithitiko_yliko_entypo.html> και στο dvd του εκπαιδευτικού πακέτου).  Προτεινόμενες ερωτήσεις για συζήτηση:   * Τι ήθελαν να κάνουν τα παιδιά στον υπολογιστή;   (Ήθελαν να βρουν πληροφορίες για μια εργασία για το σχολείο.)   * Τι έγινε που τους έκανε να νιώσουν άβολα;   (Βρήκαν μια σελίδα με περιεχόμενο που τους ενόχλησε.)   * Τι πιστεύετε ότι ήταν αυτό το περιεχόμενο;   (Μπορούμε να ρωτήσουμε τι να ήταν αυτό το περιεχόμενο, για να δούμε τις αντιδράσεις των μαθητών μας και αν είχαν παρόμοιες εμπειρίες. Το περιεχόμενο μπορεί να ήταν σεξουαλικής φύσης –να έδειχνε γυμνό για παράδειγμα ή μπορεί να έδειχνε κάποια σκηνή βίας ή κάτι άλλο που να τους ενόχλησε.)   * Έφταιγαν τα παιδιά που βρέθηκαν σε αυτή τη σελίδα;   (Τα παιδιά δεν έφταιγαν, μπορεί να βρεθούμε σε μια ακατάλληλη για εμάς ιστοσελίδα, χωρίς να το θέλουμε.)   * Τι είδους περιεχόμενο λέει ο πατέρας στην Ethics ότι είναι ακατάλληλο για την ηλικία της;   (Ερωτικό, βίαιο και εγκληματικό περιεχόμενο. Μπορούμε να τους εξηγήσουμε λίγο περισσότερο τι περιλαμβάνει αυτό. Για παράδειγμα, σκηνές με γυμνούς άντρες και κοπέλες είναι ακατάλληλες για την ηλικία τους. Τονίστε ότι αν δουν παιδιά ή νεαρούς εφήβους να είναι γυμνά, τότε θα πρέπει οπωσδήποτε να το αναφέρουν σε κάποιον μεγαλύτερο και να το καταγγείλουν. Σκηνές βίας, επίσης, δεν είναι κατάλληλες για την ηλικία τους.)   * Τι περιεχόμενο νομίζετε ότι δεν πρέπει να βλέπουμε και να διαβάζουμε;   (Όταν λέμε ακατάλληλο περιεχόμενο, εννοούμε περιεχόμενο που μπορεί να περιλαμβάνει ρατσιστικό ή ξενοφοβικό περιεχόμενο, να προωθεί συμπεριφορές που μπορεί να μας βλάψουν, να προωθεί τα τυχερά παιχνίδια, να παρουσιάζει πορνογραφικό υλικό ή να προωθεί τη βία. Δεν είναι μόνο εικόνες που μπορεί να είναι ακατάλληλες αλλά και κείμενα, για παράδειγμα κείμενα που μιλούν με μίσος για άλλους ή είναι ρατσιστικά.)   * Τι έκαναν αμέσως τα παιδιά, όταν είδαν κάτι που τους ενόχλησε στο διαδίκτυο; Γιατί; Τι θα κάνατε εσείς στη θέση των παιδιών;   (Τα παιδιά αμέσως μίλησαν στους γονείς τους. Είναι πολύ σημαντικό να μιλάμε στους γονείς μας για όσα μας φέρνουν σε δύσκολη θέση στο διαδίκτυο, γιατί εκείνοι μπορεί να μας συμβουλεύσουν τι να κάνουμε και γνωρίζουν αν κάτι πρέπει να το καταγγείλουμε.)   * Ξέρετε τα σήματα στην τηλεόραση που μας λένε αν είναι κατάλληλο ή όχι ένα πρόγραμμα για να το δείτε; Βλέπετε προγράμματα που δεν είναι κατάλληλα για την ηλικία σας; Γιατί;   (Στην τηλεόραση υπάρχουν τα σήματα (Κ) (12) (15) (18) (Α). Κάνουμε αναφορά στα σήματα και στο τι σημαίνει το καθένα.)   * Η μητέρα λέει ότι «μπορεί να δούμε στο διαδίκτυο ακατάλληλες φωτογραφίες και βίντεο που δείχνουν κακοποιημένα άτομα, τα οποία μπορεί να είναι και στην ηλικία σας». Τι μας συμβουλεύει η μητέρα να κάνουμε, αν δούμε κάτι τέτοιο;   (Η μητέρα συμβουλεύει να επισκεφτούν τη σελίδα του Cyberethics και να καταγγείλουν το περιεχόμενο, πατώντας το κόκκινο κουμπί ή να πάρουν τηλέφωνο στο 22674747. Εξηγούμε στα παιδιά ότι πρέπει, όμως, πρώτα να ενημερώσουν τους γονείς τους για αυτό που είδαν, όπως έκαναν τα παιδιά στο βίντεο.)   * Τι συμβουλή μάς δίνει ο πατέρας του Cyber και της Ethics;   (Αν δούμε κάτι στο διαδίκτυο που μας κάνει να νιώσουμε άβολα, μπορούμε να πάρουμε τηλέφωνο στο 70000116.) | | | | |
|  | | | | |
| **Δραστηριότητα 2: Κουίζ** | | | | |
| Επιλογές για να γίνει αυτή η δραστηριότητα:  Αν είμαστε σε εργαστήριο υπολογιστών, μπορούν να λύσουν το κουίζ σε ομάδες στον υπολογιστή. Τονίζουμε ότι πρέπει να διαβάζουν την ανατροφοδότηση.  Η δραστηριότητα μπορεί να γίνει με όλη την τάξη, χωρίζοντας τους μαθητές σε ομάδες που θα παίρνουν βαθμούς ανάλογα με τις σωστές απαντήσεις, δίνοντας και χρονικό όριο για να απαντήσουν.  Αν δεν υπάρχει βιντεοπροβολέας, μπορούμε να τυπώσουμε το κουίζ (υπάρχει εκδοχή για εκτύπωση) και κάνουμε το κουίζ ως διαγωνισμό στην τάξη, με τους μαθητές σε ομάδες. | | | | |
|  | | | | |
| **Δραστηριότητα 3: Ηλεκτρονικά παιχνίδια – Σύστημα PEGI: PanEuropean Game Information** | | | | |
| Μοιράζουμε το φύλλο εργασίας «Πάρε το κατάλληλο δώρο στο κάθε παιδί!».  Διαβάζουμε την πρώτη σελίδα του φυλλαδίου με τα παιδιά. Ζητούμε να επιλέξουν, με τον/την διπλανό/ή τους, το παιχνίδι που θα αγόραζαν για δώρο στο κάθε παιδί και μετά ζητούμε να δικαιολογήσουν τις επιλογές τους.  Μπορούμε, παράλληλα, να επισκεφθούμε την ιστοσελίδα: <http://www.pegi.info/cy/>, για να δούμε καλύτερα τις σημάνσεις περιεχομένου που αντιστοιχούν στο κάθε παιχνίδι. | | | | |
|  | | | | |